Pellon raja-asema

Pellon raja-asema sijaitsee Tornionjokilaaksossa Pellon kunnassa ja on yksi Suomen rajanylityspaikoista Ruotsiin. Rajanylityspaikka eli käytännössä silta Tornionjoen yli sijaitsee Pellon taajamassa, noin kolme kilometriä keskustasta pohjoiseen valtatie 21:n varrella. Rajanylityspaikkaa hoitaa Suomen Pohjoisen tullipiirin Pellon tulliasema. Tullipalveluja Pellossa järjestetään nykyisin rajoitetusti vain tiettyinä päivinä viikossa. Muiden länsirajan rajanylityspaikkojen tapaan rajavartiolaitos ei valvo rajanylityksiä, vaan joen saa ylittää vapaasti eikä mitään muodollisuuksia tarvita.

Suomen rajavartiolaitos
Ruotsin ja Suomen raja
Rajanylityspaikat